CELEX: 62008FN0102
Language: el
Date: 2008-12-15 00:00:00
Title: Υπόθεση F-102/08: Προσφυγή-αγωγή της 15ης Δεκεμβρίου 2008 — Marcuccio κατά Επιτροπής

7.3.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 55/52
            
         Προσφυγή-αγωγή της 15ης Δεκεμβρίου 2008 — Marcuccio κατά Επιτροπής
   (Υπόθεση F-102/08)
   (2009/C 55/95)
   Γλώσσα διαδικασίας: η ιταλική
   Διάδικοι
   
      Προσφεύγων-ενάγων: Luigi Marcuccio (κάτοικος Tricase, Ιταλία) (εκπρόσωπος: G. Cipressa, δικηγόρος)
   
      Καθής-εναγομένη: Επιτροπή των Ευρωπαϊκών Κοινοτήτων
   Αντικείμενο και περιγραφή της διαφοράς
   Ακύρωση της απόφασης της Επιτροπής να απορρίψει την αίτηση του προσφεύγοντος-ενάγοντος που αφορούσε αφενός την καταβολή αποζημίωσης για τη ζημία που υπέστη κατά τη μετακόμιση των προσωπικών του αντικειμένων που βρίσκονταν στην υπηρεσιακή κατοικία του στη Λουάντα και αφετέρου την καταστροφή όλων των εγγράφων που έχει στην κατοχή της η καθής-εναγομένη σχετικά με τα μετακομισθέντα αντικείμενα, καθώς και την απόδοση των αντικειμένων αυτών στον προσφεύγοντα-ενάγοντα.
   Αιτήματα του προσφεύγοντος-ενάγοντος
   Ο προσφεύγων-ενάγων (στο εξής: προσφεύγων) ζητεί από το Δικαστήριο Δημόσιας Διοίκησης (ΔΔΔ):
   
               —
            
            
               να κηρύξει ανυπόστατη ή, επικουρικά, να ακυρώσει την απόφαση με την οποία απορρίφθηκε η αίτησή του της 1ης Σεπτεμβρίου 2007 και, καθόσον είναι αναγκαίο, την απόφαση με την οποία απορρίφθηκε η ένστασή του της 20ής Μαρτίου 2008,
            
         
               —
            
            
               καθόσον είναι αναγκαίο, να κηρύξει ανυπόστατη ή, επικουρικά, να ακυρώσει το υπηρεσιακό σημείωμα της 18ης Ιουλίου 2008,
            
         
               —
            
            
               να διαπιστώσει ότι στις 30 Απριλίου 2003 και στις 2 Μαΐου 2003 εισήλθαν στην υπηρεσιακή κατοικία του προσφεύγοντος, παρά τη θέλησή του, υπάλληλοι ή εκπρόσωποι της καθής-εναγομένης (στο εξής: καθής), έβγαλαν φωτογραφίες, κατάρτισαν κατάλογο των«προσωπικών» αντικειμένων του, προέβησαν σε εκτίμηση της αξίας καθενός από τα προσωπικά αυτά αντικείμενα, εισήλθαν στο αυτοκίνητο του προσφεύγοντος, έθεσαν υπό την κατοχή τους τα προσωπικά αντικείμενα και το αυτοκίνητο του προσφεύγοντος και τον εκδίωξαν από την κατοικία του και τους πέριξ χώρους,
            
         
               —
            
            
               να διαπιστώσει ότι οι πράξεις αυτές είναι παράνομες,
            
         
               —
            
            
               να υποχρεώσει την καθής να καταρτίσει κατάλογο στον οποίο να αναγράφεται επακριβώς κάθε στοιχείο των εγγράφων που αφορούν τις παραπάνω πράξεις και να προβεί σε έγγραφη κοινοποίηση του καταλόγου αυτού στον προσφεύγοντα,
            
         
               —
            
            
               να υποχρεώσει την καθής να καταστρέψει κάθε στοιχείο των εγγράφων και να κοινοποιήσει στον προσφεύγοντα την καταστροφή αυτή,
            
         
               —
            
            
               να υποχρεώσει την καθής να αποδώσει στον προσφεύγοντα τα προσωπικά του αντικείμενα,
            
         
               —
            
            
               να υποχρεώσει την καθής να καταβάλει στον προσφεύγοντα, λόγω της ζημίας που υπέστη από τις παραπάνω αναφερθείσες πράξεις, το ποσό των 722 000 ευρώ ή όποιο άλλο μεγαλύτερο ή μικρότερο ποσό κρίνει το ΔΔΔ ορθό και δίκαιο,
            
         
               —
            
            
               να υποχρεώσει την καθής να καταβάλει στον προσφεύγοντα τόκους επί του ποσού των 722 000 ευρώ από την ημερομηνία της αίτησής του της 1ης Σεπτεμβρίου 2007 μέχρι την πραγματική καταβολή του εν λόγω ποσού,
            
         
               —
            
            
               να υποχρεώσει την καθής να καταβάλει στον προσφεύγοντα, ως αποζημίωση για τη μη κατάρτιση και τη μη κοινοποίηση του καταλόγου των εγγράφων, το ποσό των 100 ευρώ ημερησίως, από αύριο και μέχρι την κοινοποίηση του καταλόγου αυτού στον προσφεύγοντα, ή όποιο άλλο μεγαλύτερο ή μικρότερο ποσό κρίνει το ΔΔΔ ορθό και δίκαιο,
            
         
               —
            
            
               να υποχρεώσει την καθής να καταβάλει στον προσφεύγοντα, ως αποζημίωση για την παράλειψη υλικής καταστροφής των εγγράφων, το ποσό των 100 ευρώ ημερησίως, από αύριο και μέχρι την καταστροφή τους, ή όποιο άλλο μεγαλύτερο ή μικρότερο ποσό κρίνει το ΔΔΔ ορθό και δίκαιο,
            
         
               —
            
            
               να υποχρεώσει την καθής να καταβάλει στον προσφεύγοντα, ως αποζημίωση για τη μη απόδοση στον προσφεύγοντα των προσωπικών του αντικειμένων, το ποσό των 100 ευρώ ημερησίως, από αύριο και μέχρι την απόδοσή τους, ή όποιο άλλο μεγαλύτερο ή μικρότερο ποσό κρίνει το ΔΔΔ ορθό και δίκαιο,
            
         
               —
            
            
               να καταδικάσει την καθής στα δικαστικά έξοδα.